Det, der bare ikke må ske, er desværre sket. Sådan formulerede TV 2 SPORTs håndboldekspert Rasmus Boysen det, da han så Henrik Møllgaard forlade søndagens VM-kamp med en skade. En skade, der holdt Møllgaard ude af landsholdets træning mandag. Nu giver landstræner Nikolaj Jacobsen en opdatering på forsvarsprofilens skade: - Han humper stadig rundt hjemme på hotellet, og vi prøver at holde ham så meget i ro, som vi kan. Jeg kan ikke give en status, men lad mig sige det sådan her: - Det skal gå godt fremad, hvis han skal nå at spille i morgen mod Tunesien, siger landstræneren om Møllgaard, der døjer med sin ene ankel. Lauge misser også kamp mod Kroatien 38-årige Henrik Møllgaard er ikke den eneste, der døjer med en skade lige nu. Tidligere på dagen kom det frem, at Lauge er blevet taget ud af VM-truppen. Landstræneren fortæller, at han valgte at hive Michael Damgaard ind i truppen, fordi Lauge ikke spiller mod Kroatien i den første kamp i mellemrunden. Foruden den sidste gruppekamp mod Tunesien. Danmark er videre til mellemrunden inden den sidste kamp mod Tunesien tirsdag. Den kamp kan du se på TV 2 og TV 2 PLAY klokken 20.30.

Referat:
Landstræner Nikolaj Jacobsen forventer ikke at have Henrik Møllgaard klar til tirsdagens VM-kamp mod Tunesien.